Α4-0064/96

Ψήφισμα σχετικά με την πρόταση της Επιτροπής για οδηγία του Συμβουλίου ενόψει της συμφωνίας-πλαισίου των UNICE, CEEP και ETUC όσον αφορά τη γονική άδεια ((COM(96)0026 - C4-0138/96)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής για οδηγία του Συμβουλίου ενόψει της συμφωνίας-πλαισίου των UNICE, CEEP και ETUC όσον αφορά τη γονική άδεια (COM(96)0026 - C4-0138/96),

- έχοντας υπόψη τη συμφωνία για την κοινωνική πολιτική που επισυνάπτεται στο Πρωτόκολλο αριθ. 14 για την Κοινωνική Πολιτική, το οποίο επισυνάπτεται στη Συνθήκη περί ιδρύσεως της Ευρωπαϊκής Κοινότητας, και συγκεκριμένα τα άρθρα 3, παράγραφοι 4 και 5, παράγραφος 2,

- έχοντας υπόψη την ανακοίνωση της Επιτροπής προς το Συμβούλιο και το Eυρωπαϊκό Κοινοβούλιο όσον αφορά την εφαρμογή του πρωτοκόλλου για την κοινωνική πολιτική (COM(93)600),

- έχοντας υπόψη το ψήφισμά του της 24ης Φεβρουαρίου 1994 για την κοινωνική διάσταση της Συνθήκης του Μάαστριχτ ((ΕΕ C 77 της 14ης Μαρτίου 1994, σελ. 30.)) και το ψήφισμά του της 3ης Μαΐου 1994 για την εφαρμογή του πρωτοκόλλου για την κοινωνική πολιτική ((ΕΕ C 205 της 25ης Ιουλίου 1994, σελ. 86.)),

- έχοντας υπόψη τη συμφωνία-πλαίσιο για τη γονική άδεια που υπεγράφη από τους ευρωπαίους κοινωνικούς εταίρους UNICE, CEEP και ETUC στις 14 Δεκεμβρίου 1995,

- έχοντας υπόψη την απόφαση των εν λόγω κοινωνικών εταίρων να ζητήσουν από την Επιτροπή να υποβάλει την ως άνω συμφωνία στο Συμβούλιο ενόψει της εφαρμογής της,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τη γνωμοδότηση της Επιτροπής για τα Δικαιώματα της Γυναίκας (Α4-0064/96),

Α. εκτιμώντας ότι η συμφωνία για την κοινωνική πολιτική ενισχύει το ρόλο των Ευρωπαίων κοινωνικών εταίρων για την ανάπτυξη της κοινωνικής πολιτικής της ΕΕ, ιδιαίτερα μέσω της καθιέρωσης ευρωπαϊκών συμφωνιών,

Β. εκτιμώντας ότι η συμφωνία για την κοινωνική πολιτική προβλέπει τη δυνατότητα εφαρμογής ευρωπαϊκών συμφωνιών μέσω απόφασης του Συμβουλίου,

Γ. εκτιμώντας ότι, όπως συμβαίνει με οποιαδήποτε νομοθετική διαδικασία η οποία προβλέπεται από τις συνθήκες, το Eυρωπαϊκό Κοινοβούλιο θα πρέπει να διαδραματίσει ενεργό ρόλο στην έγκριση της απόφασης εφαρμογής παρόμοιων συμφωνιών,

Δ. εκτιμώντας ότι τα ανωτέρω στοιχεία συνηγορούν υπέρ συμφωνίας μεταξύ όλων των οργάνων που συμμετέχουν στη διαδικασία λήψης αποφάσεων σε επίπεδο ΕΕ, η οποία θα αποσκοπεί στη διασφάλιση των προνομίων καθενός από αυτά,

Ε. εκτιμώντας ότι, πριν από παρόμοια διοργανική συμφωνία, και ασχέτως από αυτήν, η Επιτροπή απεφάσισε να ζητήσει τη γνωμοδότηση για την πρόταση οδηγίας όσον αφορά την εφαρμογή της εν λόγω συμφωνίας,

1. δηλώνει ότι το Ευρωπαϊκό Κοινοβούλιο υποστηρίζει τη συμφωνία μεταξύ των κοινωνικών εταίρων σχετικά με τη γονική άδεια, την θεωρεί ως θεμελιώδη πρόοδο στη σημαντική αυτή πτυχή της πολιτικής ίσων ευκαιριών και συμφωνεί σε υποβολή της προς έγκριση από το Συμβούλιο[semigr ]

2. επαναλαμβάνει την έκκλησή του για διοργανική συμφωνία όσον αφορά την πρακτική εφαρμογή του πρωτοκόλλου αριθ. 14 και της συμφωνίας για την κοινωνική πολιτική και προτρέπει την Επιτροπή και το Συμβούλιο να αναλάβουν εποικοδομητικό διάλογο μαζί του για την επίτευξη ικανοποιητικής λύσης[semigr ]

3. επισημαίνει ότι το Συμβούλιο πρέπει να εγκρίνει τη συμφωνία των κοινωνικών εταίρων UNICE, CEEP και ETUC χωρίς τροποποιήσεις και ότι κάθε τροποποίηση στη συμφωνία και την οδηγία απαιτεί τη δρομολόγηση της συνήθους νομοθετικής διαδικασίας[semigr ]

4. πιστεύει ότι η συμφωνία πρέπει να εφαρμοσθεί στα κράτη μέλη το ταχύτερο δυνατόν[semigr ] ως εκ τούτου εκφράζει την άποψη ότι η Επιτροπή θα έπρεπε να είχε επιλέξει ως νομικό μηχανισμό την απόφαση αντί της οδηγίας[semigr ]

5. επιφυλάσσεται του δικαιώματός του να αναλάβει κοινοβουλευτική πρωτοβουλία σε περίπτωση που δεν πραγματωθούν οι συμφωνίες των κοινωνικών εταίρων σύμφωνα με τα άρθρα 3 και 4 της συμφωνίας για την κοινωνική πολιτική[semigr ]

6. αναμένει, σύμφωνα με το προαναφερθέν ψήφισμά του να υπάρξει η δέουσα συμμετοχή των υπόλοιπων κοινωνικών εταίρων στις μελλοντικές διαπραγματεύσεις στο πλαίσιο του κοινωνικού διαλόγου[semigr ]

7. αναμένει από τα συμβαλλόμενα μέρη να εφαρμόσουν τη συναφθείσα συμφωνία υπό τη μορφή συλλογικής σύμβασης, σε περίπτωση που το Συμβούλιο δεν κυρώσει τη συμφωνία[semigr ]

8. επισημαίνει ότι η ανωτέρω συμφωνία καθορίζει τις ελάχιστες απαιτήσεις και διατάξεις για γονική άδεια και ότι συνεπώς θα πρέπει να θεωρηθεί ως ένα πρώτο βήμα για την εισαγωγή νέων ευέλικτων τρόπων οργάνωσης της εργασίας που θα ικανοποιούν τις ανάγκες των εργαζομένων και θα λαμβάνουν υπόψη τους τις απαιτήσεις των εργοδοτών[semigr ]

9. επισημαίνει ότι στο κείμενο της συμφωνίας-πλαισίου, όπως έχει αυτή τη στιγμή, δεν καλύπτονται, ή δεν καλύπτονται επαρκώς, τα ακόλουθα σημεία:

- εγγυημένη επαρκή οικονομική στήριξη κατά τη διάρκεια της γονικης άδειας,

- επέκταση στην περίοδο της γονικής άδειας όλων των δικαιωμάτων που ισχύουν κατά την εργασία,

- ανάπτυξη προγραμμάτων για την προώθηση της αντικατάστασης των εργαζομένων που ευρίσκονται σε άδεια έτσι ώστε να δημιουργηθούν νέες, έστω και προσωρινές, ευκαιρίες απασχόλησης,

- διατήρηση των δικαιωμάτων κοινωνικής ασφάλισης κατά τη διάρκεια της γονικής άδειας[semigr ]

10. έχει την άποψη ότι τα ανωτέρω θέματα πρέπει να ρυθμισθούν με συμπληρωματικές νομοθετικές πράξεις της Ευρωπαϊκής Ένωσης[semigr ]

11. θεωρεί ως επείγουσα, από την άποψη των ίσων ευκαιριών, να θεσπιστεί οδηγία για την παιδική μέριμνα και πρόταση για την αντιστροφή του βάρους της αποδείξεως ώστε να επιτευχθεί καλύτερη ισορροπία μεταξύ της επαγγελματικής και της οικογενειακής ζωής[semigr ]

12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την UNICE, το CEEP και το ETUC.